
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 8
                                                          din 25 ianuarie 2018
privind preluarea unui contract de concesiune, încheiat cu o persoană juridică
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 706/10.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere adresa cu nr. 1286/19.12.2017, formulată de S.C. DAFLOG S.R.L. și S.C. BINDERBUBI TURISM S.A., înregistrată la Municipiul Sighişoara cu nr. 34.503/21.12.2017, prin care, în esență, se solicită preluarea contractului de concesiune nr. 12/6774/30.06.2008, încheiat între Municipiul Sighişoara, în calitate de concedent şi S.C. EXCELSIOR MED S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Nicolae Bălcescu, nr. 8, înscris în C.F. nr. 54773 (C.F. vechi nr. 11878), cu nr. top. 935, nr. cad. 2110, în suprafaţă de 738 mp., în vederea amenajării unei parcări auto, întrucât, în urma fuziunii prin absorbție, S.C. EXCELSIOR MED S.R.L. a fost absorbită de către S.C. DAFORA TURISM S.A., actualmente S.C. BINDERBUBI TURISM S.A., conform Hotărârii Adunării Generale Extraordinare a Acționarilor S.C. DAFORA TURISM S.A., cu nr. 1/07.12.2015 și urmare a faptului că, prin Hotărârea Adunării Generale Extraordinare a Acționarilor S.C. BINDERBUBI TURISM S.A., cu nr. 1/01.11.2016, s-a hotărât transferul parțial al activelor S.C. BINDERBUBI TURISM S.A. către S.C. DAFLOG S.R.L. și implicit și al imobilului situat în Municipiul Sighișoara, str. Nicolae Bălcescu, nr. 8, împreună cu terenul aferent în suprafață totală de 2.267 mp.;

Având în vedere contractul de concesiune nr. 12/6774/30.06.2008, încheiat între Municipiul Sighişoara, în calitate de concedent şi S.C. EXCELSIOR MED S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Nicolae Bălcescu, nr. 8, înscris în C.F. nr. 54773 (C.F. vechi nr. 11878), cu nr. top. 935, nr. cad. 2110, în suprafaţă de 738 mp., în vederea amenajării unei parcări auto;

Având vedere că, prin Hotărârea Adunării Generale Extraordinare a Acționarilor S.C. DAFORA TURISM S.A., cu nr. 24/11.11.2008, s-a aprobat fuziunea dintre societatea absorbantă S.C. DAFORA TURISM S.A. și societatea absorbită S.C. EXCELSIOR MED S.R.L.;

Având în vedere că, prin Încheierea nr. 10.463/05.12.2008, pronunțată în dosarul nr. 64.321/02.12.2008, de Judecătorul delegat al Oficiului Registrului Comerțului de pe lângă Tribunalul Sibiu, s-a dispus înscrierea în Registrul Comerțului a fuziunii dintre societatea absorbantă S.C. DAFORA TURISM S.A. și societatea absorbită S.C. EXCELSIOR MED S.R.L.;

Având în vedere că, prin Încheierea nr. 10.472/05.12.2008, pronunțată în dosarul nr. 64.322/2008, de Judecătorul delegat al Oficiului Registrului Comerțului de pe lângă Tribunalul Sibiu, s-a dispus înregistrarea în Registrul Comerțului a radierii S.C. EXCELSIOR MED S.R.L.;

Având în vedere că, prin Hotărârea Adunării Generale Extraordinare a Acționarilor S.C. DAFORA TURISM S.A., cu nr. 1/07.12.2015, s-a aprobat schimbarea denumirii S.C. DAFORA TURISM S.A. în S.C. BINDERBUBI TURISM S.A.;

Având în vedere Rezoluția nr. 487/14.01.2016, a Oficiului Registrului Comerțului de pe lângă Tribunalul Sibiu, pronunțată în dosarul nr. 1192/13.01.2016, prin care s-a dispus înregistrarea în Registrul Comerțului și a mențiunii privind schimbarea denumirii S.C. DAFORA TURISM S.A. în S.C. BINDERBUBI TURISM S.A.;

Având în vedere că, prin Hotărârea Adunării Generale Extraordinare a Acționarilor S.C. BINDERBUBI TURISM S.A., cu nr. 1/01.11.2016, s-a hotărât transferul parțial al activelor S.C. BINDERBUBI TURISM S.A. către S.C. DAFLOG S.R.L. și implicit și al imobilului situat în Municipiul Sighișoara, str. Nicolae Bălcescu, nr. 8, împreună cu terenul aferent în suprafață totală de 2.267 mp.;

Având în vedere prevederile art. 234 - 235 şi art.  871 - 873 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Legii nr. 31/1990 privind societăţile comerciale, republicată, cu modificările şi completările ulterioare;
Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, prin preluarea acestei concesiuni se aduc venituri suplimentare la bugetul local;

Având în vedere că, în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 705/10.01.2018, prin care se propune preluarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale comisiilor de comerț, socială și juridică;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:

Art. 1. (1) Se aprobă preluarea, începând cu data de 01.02.2018, a contractului de concesiune nr. 12/6774/30.06.2008, încheiat între Municipiul Sighişoara, în calitate de concedent şi S.C. EXCELSIOR MED S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, Str. Nicolae Bălcescu, nr. 8, înscris în C.F. nr. 54773 (C.F. vechi nr. 11878), cu nr. top. 935, nr. cad. 2110, în suprafaţă de 738 mp., în vederea amenajării unei parcări auto, de către S.C. DAFLOG S.R.L.

(2) Redevenţa va fi cea stabilită prin contractul de concesiune şi se va indexa cu indicele de inflaţie.

(3) Durata rămasă a concesiunii va fi de 15 (cincisprezece) ani şi 7 (șapte) luni, din durata inițială de 25 (douăzecișicinci) de ani, cu posibilități de prelungire.

(4) Restul clauzelor contractuale îşi menţin valabilitatea între Municipiul Sighişoara şi S.C. DAFLOG S.R.L.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică, Biroul Juridic din cadrul Municipiului Sighişoara și S.C. DAFLOG S.R.L.
Art. 3. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                       
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 3 voturi ”împotrivă”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef ;

  1 ex. Direcția Administrarea Patrimoniului;               

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic; 

  1 ex. S.C. DAFLOG S.R.L.
11 ex. 

B.A.
